Modderstorting: Dodetal kan skerp styg | Maroela Media
Altesaam 90 mense word steeds vermis ná ŉ modderstorting in Seattle in Washington, Amerika.
Reddingsbeamptes was Donderdag steeds op soek na nóg liggame tussen die rommel en puin. Die modderstorting het die plattelandse dorpie Oso in Snohomish Saterdag getref.
“Ons hou vas aan die hoop dat daar moontlik nog een oorlewende kan wees,” het Travis Hots, hoof van die brandweer in Snohomish, gesê. “As ons net nog een persoon kan vind, sal dit die vermoeiende soektog die moeite werd maak.”
Owerhede het die gemeenskap gewaarsku dat die dodetal binne die volgende twee dae nog skerp kan styg. Altesaam 16 liggame is reeds opgespoor, maar minstens nege ander is moontlik Woensdagaand opgespoor. Die kantoor van die mediese ondersoekbeampte moet dié sterftes nog bevestig.
ŉ Navorser van die University of Washington het gesê twee groot modderstortings het Oso Saterdagoggend getref. Die groter een van die twee het slegs ongeveer 2 minute lank geduur en is vier minute later deur ŉ twee golf gevolg. Seismiese analise toon meer as ŉ dosyn kleiner modderstortings het langer as ŉ uur aangehou. -SAPA
Makailee · 5 jaar gelede